ଭୁବନେଶ୍ୱର,ନଭେମ୍ବର ୧୨(ଲୋକାଲ ୱାୟାର): ଶ୍ରଦ୍ଧା ସବୁରୀ ପ୍ରଡକ୍ସନ୍ ନିବେଦିତ ତଥା ସୁପ୍ରିମ ଏ ରଟେନ୍ମେ ପ୍ରଯୋଜିତ ଓଡ଼ିଆ ଚଳଚ୍ଚିତ୍ର 'ତୁ ମୋ କମଜୋରି'ର ଶୁଭ ମହୁରତ୍ ହୋଇଯାଇଛି ।
ଏନେଇ ପଟିଆ ସ୍ଥିତ ସାଇ ମନ୍ଦିର ପ୍ରାଙ୍ଗଣରେ ଆୟୋଜିତ କାର୍ଯ୍ୟକ୍ରମରେ ତରଙ୍ଗ ଟିଭିର ମୁଖ୍ୟ ଶ୍ୟାମା ପ୍ରସାଦ ମିଶ୍ର ମୁଖ୍ୟ ଅତିଥି ଭାବେ ଯୋଗଦେଇ ଚଳଚ୍ଚିତ୍ରର ଶୁଭାରମ୍ଭ କରିଥିଲେ । ଉତ୍ସବରେ ଚଳଚ୍ଚିତ୍ର ସହ ସଂଶ୍ଳିଷ୍ଟ ବ୍ୟକ୍ତି ବିଶେଷ ଉପସ୍ଥିତ ଥିଲେ ।
ଏକ ନିଆରା ପ୍ରେମ କାହାଣୀକୁ ନେଇ ପ୍ରସ୍ତୁତ ହୋଇଛି ଚଳଚ୍ଚିତ୍ର 'ତୁ ମୋ କମଜୋରି' । ଯେଉଁଥିରେ ପ୍ରେମ, ଭାବପ୍ରବଣତା, ରୋମାନ୍ସ ସାଙ୍ଗକୁ ସସପେନ୍ସ ବି ଭରି ରହିଛି ।
ଏହି ମ୍ୟୁଜିକାଲ୍ ଲଭଷ୍ଟୋରୀର ପ୍ରମୁଖ ଭୂମିକାରେ ରାଜେଶ ଦେଓ, ଅନୁଭାସୌର୍ଯ୍ୟା, ଲିପିକାଙ୍କୁ ଦେଖିବାକୁ ମିଳିବ ।
ବଳିଷ୍ଠ କାହାଣୀକୁ ନେଇ ନିର୍ମିତ ଏହି ଚଳଚ୍ଚିତ୍ର ପ୍ରଯୋଜନା ଭାର୍ଗବୀ ତ୍ରିପାଠୀ, ଟିକି ପଟ୍ଟନାୟକ ଓ ଲିଙ୍ଗରାଜ ପାତ୍ର କରିଥିବା ବେଳେ ନିର୍ଦ୍ଦେଶନା ଦେଇଛନ୍ତି ସନ୍ତୋଷ ବିଶ୍ୱାଳ ।
କାହାଣୀ ରଚନା କରିଛନ୍ତି ଆଶୁତୋଷ ତ୍ରିପାଠୀ । ସେହିପରି ସଂଳାପ ଦେଇଛନ୍ତି ଡ. ନିର୍ମଳ ନାୟକ ।
ଏହି ଚଳଚ୍ଚିତ୍ର ପାଇଁ ସଙ୍ଗୀତ ବିଶେଷ ଗୁରୁତ୍ୱ ରଖିଥିବା ବେଳେ ଏହାର ସଙ୍ଗୀତ ନିର୍ଦ୍ଦେଶନା ଦେଇଛନ୍ତି ମେଲୋଡି ମେକର ପ୍ରେମ ଆନନ୍ଦ ।
ଗୀତ ରଚନା କରିଛନ୍ତି ବସନ୍ତରାଜ ସାମଲ, ଡ ନିର୍ମଳ ନାୟକ ଓ ସୁବ୍ରତ ସ୍ୱାଇଁ । କଣ୍ଠଦାନ କରିଛନ୍ତି କଣ୍ଠଶିଳ୍ପୀ ହ୍ୟୁମାନ ସାଗର, ଅନନ୍ୟା, ଦୀପ୍ତିରେଖା, ଆଶୁତୋଷ, ସବିଶେଷ ଓ ଦେବବ୍ରତ ।
ଭୁବନେଶ୍ୱର, ନଭେମ୍ବର ୧୦(ଲୋକାଲ ୱାୟାର): ରାଜ୍ୟ ସରକାରଙ୍କ ଆଗରେ ଅଲ୍ ଓଡ଼ିଶା ପରଫରମିଙ୍ଗ୍ ଆର୍ଟିଷ୍ଟ ଆସୋସିଏସନ୍ ୫ଟି ପ୍ରସ୍ତାବ ରଖିଛି ।
ଉତ୍କଳ ସାମ୍ବାଦିକ ଭବନ ଠାରେ ଆୟୋଜିତ ସାମ୍ବାଦିକ ସମ୍ମିଳନୀରେ ଏହି ପ୍ରସ୍ତାବ ଉପସ୍ଥାପନ କରିଛି ଆସୋସିଏସନ୍ । ଦାବି ମଧ୍ୟରେ ରହିଛି, ମଞ୍ଚରେ ୪ରୁ ୫ଜଣ କଳାକାରଙ୍କୁ ନେଇ ମଞ୍ଚ ପ୍ରଦର୍ଶନ କରାଯାଉ ।
ଖୋଲା ଜାଗାରେ ମଞ୍ଚ ବନ୍ଧାଯାଇ କାର୍ଯ୍ୟକ୍ରମ କରାଯାଉ । ଅତିବେଶିରେ ୨୦୦ ଲୋକଙ୍କୁ ନେଇ ସାଂସ୍କୃତିକ କାର୍ଯ୍ୟକ୍ରମ ଆଲୋଚନା କରାଯିବା ପାଇଁ ଅନୁମତି ଦିଆଯାଉ ।
ବାହାଘର, ସଭାସମିତି ଇତ୍ୟାଦିରେ ଅଳ୍ପ କଳାକାରଙ୍କୁ କାର୍ଯ୍ୟକ୍ରମ କରିବାର ସୁଯୋଗ ଦିଆଯାଉ । ସମସ୍ତଙ୍କୁ କୋଭିଡ୍ ନିୟମ ଓ କଟକଣା ଭିତରେ କାର୍ଯ୍ୟକ୍ରମ କରିବା ପାଇଁ ବାଧ୍ୟ କରାଯାଉ ବୋଲି ପ୍ରସ୍ତାବ ରଖାଯାଇଛି ।
ଏହି ସାମ୍ବାଦିକ ସମ୍ମିଳନୀରେ ସମ୍ପାଦକ ବାସୁଦେବ ନାଥ, ସଭାପତି ପ୍ରତିଭା ପଣ୍ଡା, ସହ ସମ୍ପାଦକ ବିକ୍ରମ ମହାନ୍ତି, ଗୋଟିପୁଅ ନୃତ୍ୟ ଗୁରୁ ଚିତ୍ରସେନ ସ୍ୱାଇଁ, କଣ୍ଠଶିଳ୍ପୀ ବୀରବର ଜେନା ଏବଂ ଓଡ଼ିଶୀ ନୃତ୍ୟଗୁରୁ ନିରଞ୍ଜନ ରାଉତ, ଗୁରୁ ଗଜେନ୍ଦ୍ର ପଣ୍ଡା, କଣ୍ଠଶିଳ୍ପୀ ଶରତ ବାରିକ ଏବଂ ଓଡ଼ିଶାର ଅନେକ କଳାକାର ଉପସ୍ଥିତ ରହିଥିଲେ ।
ଭୁବନେଶ୍ୱର, ନଭେମ୍ବର ୭(ଲୋକାଲ ୱାୟାର): ଯାତ୍ରା ବନ୍ଦ । ମଞ୍ଚରେ ହେଉଥିବା ସବୁ ପ୍ରକାରର କଳା, ସଂସ୍କୃତି ଭିତ୍ତିକ କାର୍ଯ୍ୟକ୍ରମ ବି ବନ୍ଦ । ଯେବେ ସ୍କୁଲ, କଲେଜ, ମଠ, ମନ୍ଦିର ଖୋଲିବ ସେବେ ଯାଇ ଏସବୁକୁ ଅନୁମତି ମିଳିବ ।
ଡିସେମ୍ବରରେ କରୋନାର ଦ୍ୱିତୀୟ ଲହରୀ ଆସିବ ବୋଲି ଆଶା କରାଯାଉଥିଲା ବେଳେ ତା' ପୂର୍ବରୁ ଯାତ୍ରା, ମଞ୍ଚ କଳାକୁ ଅନୁମତି ଦେବା ସମ୍ଭବ ନୁହେଁ ବୋଲି ସରକାର ରୋକଠୋକ୍ ଶୁଣାଇ ଦେଇଛନ୍ତି ।
ଶୁକ୍ରବାର ଓଡ଼ିଶା ଯାତ୍ରା କଳାକାର ଓ କର୍ମଚାରୀ ସଂଘ ସହିତ ସଂସ୍କୃତି ବିଭାଗର ଉଚ୍ଚପଦାଧିକାରୀଙ୍କ ଆଲୋଚନା ହୋଇଥିଲା ।
ସେଥିରେ କଳାକାରମାନେ ମଞ୍ଚ ଫେରି ପାଇବା ପାଇଁ ଯେତେ ନିବେଦନ କରିଥିଲେ ବି କୌଣସି ଫଳ ମିଳିନଥିଲା ।
କିନ୍ତୁ ଆସନ୍ତା ୧୫ଦିନ ମଧ୍ୟରେ ମଞ୍ଚ କଳାକାରଙ୍କ ପାଇଁ କିଛି ସହାୟତା ବ୍ୟବସ୍ଥା ହେଉଥିବା ସରକାରଙ୍କ ପକ୍ଷରୁ ପ୍ରତିଶ୍ରୁତି ମିଳିଥିବା ସଂଘର ସଭାପତି ଦୈତାରୀ ପଣ୍ଡା କହିଛନ୍ତି ।
ସରକାରୀ ପ୍ରତିନିଧିମାନଙ୍କ ସହିତ ସଂଘର ସମ୍ପାଦକ ଆର୍ କେ ହୀରାଲାଲ, ଉପଦେଷ୍ଟା ବାପି ପଣ୍ଡା, ଗୌର ଦାସ ପ୍ରମୁଖ ଉପସ୍ଥିତ ରହି ଏକ ପ୍ରକାରର ସକରାତ୍ମକ ଆଲୋଚନା କରିଥିଲେ ।
ଭୁବନେଶ୍ୱର, ନଭେମ୍ବର ୨(ଲୋକାଲ ୱାୟାର): ବୁଦ୍ଧଂ ଶରଣଂ ଗଚ୍ଛାମି... । ନିଜକୁ ପରିବର୍ତ୍ତନ କର ଏବଂ ନିଜର ବିଶ୍ୱକୁ ପରିବର୍ତ୍ତନ କର ।
ବୁଦ୍ଧଙ୍କୁ ସ୍ମରଣ ସହ ଏ ଉକ୍ତି କିଛି ଭିନ୍ନ କହୁଥିଲେ ବି ଏହାକୁ ଜୀବନ ବ୍ରତ ଭାବେ ଗ୍ରହଣ କରି ଅନ୍ୟମାନଙ୍କୁ ପ୍ରେରିତ କରିବାର ଏକ ସାମାନ୍ୟତମ ପ୍ରୟାସ କରିଛନ୍ତି ଜାତୀୟ ପୁରସ୍କାର ପ୍ରାପ୍ତ ଖ୍ୟାତିସମ୍ପନ୍ନ ଚଳଚ୍ଚିତ୍ର ନିର୍ମାତା ନୀଳମାଧବ ପଣ୍ଡା ।
ସୋସିଆଲ୍ ମିଡିଆରେ ସେ ବଗିଚାରେ ବୁଦ୍ଧଙ୍କ ଧ୍ୟାନସ୍ଥ ମୁଦ୍ରାରେ ଥିବା ପ୍ରତିମୂର୍ତ୍ତି ନିକଟରେ ନିଜେ ଧ୍ୟାନସ୍ଥ ଅବସ୍ଥାରେ ବସି ଏହିଭଳି କିଛି ଉକ୍ତି ଉଲ୍ଲେଖ କରି ସେ କେଉଁ ପରିବର୍ତ୍ତନର ସୂଚନା ଦେଇଛନ୍ତି ତାହା ସମୟ କହିବ କିନ୍ତୁ ସେ ନିଜେ ପରିବର୍ତ୍ତନର ସୂତ୍ରଧର ବୋଲି ଥରେ ନୁହେଁ ତାଙ୍କ ସିନେମା ତାହା ବାରମ୍ବାର ପ୍ରମାଣିତ କରି ଆସିଛି ।
ସେ ଯେତେବେଳେ କିଛି ନା କିଛି ସିନେମା କରିଛନ୍ତି ତାହା ସାମାଜିକ ହିତ ସାଧନରେ କିଛି ବାର୍ତ୍ତା ରଖିଛି । ତେଣୁ ତାଙ୍କୁ ନେଇ ଓଡ଼ିଶା ଏବଂ ଓଡ଼ିଆ ଜାତି ସବୁବେଳେ ବିଶ୍ୱସ୍ତରରେ ନିଜକୁ ଗର୍ବିତ ମନେ କରିଆସିଛି ।
ଭୁବନେଶ୍ୱର, ନଭେମ୍ବର ୨(ଲୋକାଲ ୱାୟାର): 'ବଡ଼ ପରଦାରେ କିଛି ବଡ଼ କରିବାକୁ ହେଲେ ନିଜକୁ ଟିକେ ଛୋଟ କରିଦେବାକୁ ପଡ଼େ' ।
ଏ କଥା ସେ କେଉଁ ପ୍ରସଙ୍ଗରେ କହିଛନ୍ତି ଏବଂ କାହିଁକି କହିଛନ୍ତି ତାହା ବୁଝାପଡ଼ିନି, ହେଲେ ସେ କହିଛନ୍ତି ।
ସବୁବେଳେ ଏମିତି କିଛି କଥା ଲେଖି ଅନ୍ୟମାନଙ୍କ ଦୃଷ୍ଟି ଆକର୍ଷଣ କରୁଥିବା ଲେଖକ ହେଲେ ଓଲିଉଡରେ ଜଣେ ପ୍ରତିଷ୍ଠିତ ନିର୍ଦ୍ଦେଶକ ।
ଯାହାଙ୍କ ନିର୍ଦ୍ଦେଶନା ତାଙ୍କୁ ଅନ୍ୟମାନଙ୍କ ଠାରୁ ଭିନ୍ନ କରି ସମସ୍ତଙ୍କ ସାମ୍ନାକୁ ଆଣିଦିଏ । ସେ ହେଲେ ନିର୍ଦ୍ଦେଶକ ସୁଶାନ୍ତ ମଣି ।
ଯାହାଙ୍କ ବିଷୟରେ ବ୍ୟାଖ୍ୟା କଲେ ଓଡ଼ିଆ ଦର୍ଶକଙ୍କ ସାମ୍ନାରେ ମା'ଙ୍କ ଆଗରେ ମାମୁଁଘର କଥା କହିଲା ଭଳି ହେବ । ସେ ଜଣେ ପରିଚିତ ଏବଂ ଲୋକପ୍ରିୟ ନିଦେ୍ର୍ଦଶକ ।
କୋଭିଡ୍ ପାଇଁ ଘରେ ଥିବା ସୁଶାନ୍ତ ମଣି ଏବେ ସୋସିଆଲ୍ ମିଡିଆରେ ବହୁତ ଆକ୍ଟିଭ୍ ରହୁଛନ୍ତି । ଏହା ପୂର୍ବରୁ ସେ ଲେଖିଥିଲେ "କୋଉଠି ହାରିବ ଥରେ ବୁଝିଗଲେ, ବିଜୟ ସବୁବେଳେ" ।
ତେଣୁ ଏମିତି ଅନେକ ଅକୁହା କଥାକୁ ବ୍ୟକ୍ତ କରି ସେ ନିଜେ ସନ୍ତୋଷ ବ୍ୟକ୍ତ କରିବା ସହ ବେଶ୍ ଖୁସି ଅନୁଭବ କଲାଭଳି ଲାଗୁଛନ୍ତି । ଯାହା ତାଙ୍କ ଇନଷ୍ଟାଗ୍ରାମ୍ କହୁଛି ।
ଓଲିଉଡକୁ ଅନେକ ସଫଳ ସିନେମା ଭେଟି ଦେଇଥିବା ଏ ନିର୍ଦ୍ଦେଶକ ବାସ୍ତବରେ ଯେମିତି ତାଙ୍କ ଲେଖା ଏବଂ ସିନେମାର ଶୈଳୀ ମଧ୍ୟ ଠିକ୍ ସେମିତି । ସତରେ ଜଣେ ନିଚ୍ଛକ ଓ ଚମକ୍ରାର ମଣିଷ ।
ଭୁବନେଶ୍ୱର, ନଭେମ୍ବର ୧(ଲୋକାଲ ୱାୟାର): ମକର ମେଳାକୁ ବହୁଦିନ ବାକି ଅଛି । ହେଲେ ଏବେ ଠୁ ଆରମ୍ଭ ହେଲାଣି ଗୁଡ଼ି ଉଡ଼ା ପ୍ରତିଯୋଗିତା ।
ଓଲିଉଡରେ ଏମିତି ସେମିତି ଗୁଡ଼ି ନୁହେଁ କାଗଜଗୁଡ଼ି ଗୁଡ଼ିବ । ଭାବୁଥିବେ, ଗୁଡ଼ି ତ କାଗଜରେ ତିଆରି ହୁଏ ଇଏ ଆଉ ନୂଆ କ'ଣ?
ଇଏ ଏଥିପାଇଁ ନୂଆ ଏହି ଗୁଡ଼ିରେ ଉଡ଼ିବେ ଓଲିଉଡର ନାୟକ ରାକେଶ ଓ ନାୟିକା ଭୂମିକା । ଆଜ୍ଞା ହଁ, ସୁମିତ୍ରା ଏଣ୍ଟରଟେନମେଣ୍ଟ ବ୍ୟାନରରେ ନୂଆ ଓଡ଼ିଆ ଚଳଚ୍ଚିତ୍ର 'ମନ ମୋର କାଗଜଗୁଡ଼ି'ର ନିର୍ମାଣ ହେଉଛି ।
କାହାଣୀଟି ବାଟବଣା ଯୁବ ବର୍ଗଙ୍କୁ ବାଟକୁ ଆଣିବାକୁ କଥାବସ୍ତୁ ଉପରେ ଆଧାରିତ ରହିଛି । ଏହାର ଲିଡ୍ ଅଭିନେତା ଭାବେ ରାକେଶ ଥିଲା ବେଳେ ଅଭିନେତ୍ରୀ ଭୂମିକାରେ ସୁନ୍ଦରୀ ନାୟିକା ଭୂମିକା ଅଭିନୟ କରୁଛନ୍ତି ।
ଏହି ଯୋଡ଼ିର ଏହା ପ୍ରଥମ ଚଳଚ୍ଚିତ୍ର । ଏହାର ନିଦେ୍ର୍ଦଶନା ଦେଉଥିବା ନିଦେ୍ର୍ଦଶକ ଦେବଜ୍ୟୋତି ପାତ୍ର(ଦୀପୁ)ଙ୍କର ବି ପ୍ରଥମ ସିନେମା ହେବ ।
ପୂର୍ବରୁ ସେ ଷାଠିଏରୁ ଊର୍ଦ୍ଧ୍ୱ ସିନେମାର ଚିଫ୍ ଏସୋସିଏଟ୍ ଡିରେକ୍ଟର ଭାବେ କାମ କରିସାରିଛନ୍ତି ।
ସିନେମାର ଅନ୍ୟାନ୍ୟ ଭୂମିକାରେ ପ୍ରୀତିରାଜ ଶତପଥୀ, ଐଶ୍ୱର୍ଯ୍ୟା ବେହେରା, ମମତା ଦାଶ, ବୀରେନ୍ ମିଶ୍ର, ଗୁଡୁ, ଜ୍ଞାନ ପ୍ରମୁଖଙ୍କୁ ଦେଖିବାକୁ ମିଳିବ ।
ଯୁବ ଉଦ୍ୟୋଗୀ ଶିବିର ପରିଡ଼ା ଓ ଲକ୍ଷ୍ମୀପ୍ରିୟା ପରିଡ଼ାଙ୍କ ପ୍ରଯୋଜନାରେ ନିର୍ମିତ ଏହି ଚଳଚ୍ଚିତ୍ରର ସହ-ପ୍ରଯୋଜକ ଅଛନ୍ତି ବିବେକାନନ୍ଦ ବାରିକ ଓ ପାର୍ବତୀ ବାରିକ । ସଙ୍ଗୀତ ଦେଇଛନ୍ତି ଜାପାନୀ ଭାଇ ।
ଗୀତ ରଚନା କରିଛନ୍ତି ବସନ୍ତରାଜ ସାମଲ ଓ ସୁବ୍ରତ ସ୍ୱାଇଁ । ଦିବ୍ୟସିଂହ ରାୟଙ୍କ ରଚିତ କାହାଣୀରେ ସଂଳାପ ଦେଇଛନ୍ତି ମାନସ ପଢ଼ିଆରୀ ।
ସୋମିଓ ସିନେମାଟୋଗ୍ରାଫର ଥିବାବେଳେ ମୁଖ୍ୟ ସହକାରୀ ନିର୍ଦ୍ଦେଶକ ଓ ସହକାରୀ ନିର୍ଦ୍ଦେଶକ ଅଛନ୍ତି ସ୍ୱାଗତ ପାତ୍ର ଏବଂ ଜୁନିୟର ସିଦ୍ଧାନ୍ତ ।
ଭୁବନେଶ୍ୱର, ନଭେମ୍ବର ୧(ଲୋକାଲ ୱାୟାର): ବଲିଉଡ ନାୟିକାଙ୍କ ଦିଲ୍ କୁ ହର୍ଟ କଲେ ଓଡ଼ିଆ ହିରୋ । କଥାଟା ପୂରା ସତ ।
ଆରା ମୁଭିଜ୍ ପ୍ରଯୋଜିତ ମୁ୍ୟଜିକ୍ ଭିଡିଓ 'ଦିଲ୍ କୋ ହର୍ଟ କରଦା' ରିଲିଜ୍ ହୋଇଥିଲାବେଳେ ଏଥିରେ ଓଡ଼ିଆ ନାୟକ ପ୍ରଦୀପ କୁମାର ଡେବୁ୍ୟ କରିଥିଲା ବେଳେ ତାଙ୍କ ସାଥୀ ସାଜିଛନ୍ତି ବଲିଉଡ ତଥା ଟଲିଉଡ ନାୟିକା ଆଞ୍ଜେଲା କ୍ରିସଲିଞ୍ଜକି ।
ପ୍ରଦୀପ କେବଳ ଆଞ୍ଜେଲାଙ୍କ ନାୟକ ସାଜିନାହାନ୍ତି ବରଂ ଗୀତ ରଚନା ଓ ସଙ୍ଗୀତ ସଂଯୋଜନା ପଛରେ ରହିଛନ୍ତି । ଗୀତଟି ଗୋଟିଏ ନିର୍ବନ୍ଧ ଘର ରାତିର ଉତ୍ସବ ମୁଖରିତ ଘଟଣା ଉପରେ ଆଧାରିତ ।
ଯେଉଁଥିରେ ପ୍ରେମ ପ୍ରସ୍ଫୁଟିତ ହୋଇଛି । ଯାହା ୩ଟି ଭାଷା ଯଥା; ଓଡ଼ିଆ, ହିନ୍ଦୀ ଓ ପଞ୍ଜାବୀରେ ରିଲିଜ୍ ହୋଇଛି ।
ଭିଡିଓଟି ୧୯ତାରିଖରେ ଆରା ମୁଭିଜ୍ ୟୁଟୁ୍ୟବରେ ରିଲିଜ୍ ହୋଇ ୪୦ଲକ୍ଷରୁ ଊଦ୍ଧ୍ୱର୍ ଦର୍ଶକ ଦେଖିବା ସହ ଶେୟାର, ଲାଇକ୍ ଓ ମତାମତ ଦେଇଛନ୍ତି । ଏହାକୁ ଗାଇଛନ୍ତି ଉଦିତ ନାରାୟଣ ଓ ନୀତି ମୋହନ ।
ଗୀତ ରଚନା ଓ ସଙ୍ଗୀତ ସଂଯୋଜନା କରିଛନ୍ତି ପ୍ରଦୀପ କୁମାର ଓ ଶୁଭମ ପ୍ରଧାନ । ସଙ୍ଗୀତ ନିର୍ଦ୍ଦେଶନା ଦେଇଛନ୍ତି ଶୁଭମ ପ୍ରଧାନ । ମୁମ୍ବାଇ ୱାଇଆରଏଫ୍ ଷ୍ଟୁଡିଓରେ ଗୀଟି ରେକର୍ଡ ହୋଇଛି ।
ଏହାର ଭିଡିଓ ନିର୍ଦ୍ଦେଶନା ଦେଇଛନ୍ତି, କୁରେଶ ମହାରଣା । ସହ ନିଦେ୍ର୍ଦଶନାରେ ବିଜୟ ଚୌଧୁରୀ, ଡିଓପିରେ ଧ୍ରୁବାନନ୍ଦ ପଣ୍ଡା, କୋରିଓଗ୍ରାଫିରେ ରବି ସନ୍ତୋଷ ଓ ଆୟେଷା ପାତ୍ର ସହାୟତା କରିଛନ୍ତି ।
ଭୁବନେଶ୍ୱର, ଅକ୍ଟୋବର ୨୪(ଲୋକାଲ ୱାୟାର): ଦୁର୍ଗତିନାଶିନୀଙ୍କ ଅବତାରରେ ଉଭା ହୋଇଛନ୍ତି ଓଲିଉଡ ଚୁଲବୁଲି ନାୟିକା ଅର୍ଚ୍ଚିତା ସାହୁ ।
ଦଶହରା ଉପଲକ୍ଷେ ସେ ଏକ ସ୍ୱତନ୍ତ୍ର ଭିଡିଓ ନିଜ ୟୁଟୁ୍ୟବ୍ ଚ୍ୟାନେଲରେ ଅପଲୋଡ୍ କରି ଶୁଭେଚ୍ଛା ଜଣାଇଛନ୍ତି । ଭିଡିଓର ଶୀର୍ଷକ ରହିଛି 'ଦୁର୍ଗତିନାଶିନୀ' ।
ଏଥିରେ ଅର୍ଚ୍ଚିତା ମା'ଙ୍କ ରୂପରେ ସଜେଇ ହୋଇ ଏକ ମନ୍ଦିର ସାମ୍ନାରେ ଛିଡ଼ା ହୋଇ କିଛି ପରିବର୍ତ୍ତନର ଆଭାସ ଦେଉଛନ୍ତି ।
ଏହି ଅବସରରେ ଅର୍ଚ୍ଚିତା କହିଛନ୍ତି, ଏଥର ଦୁର୍ଗାପୂଜା ପାଳନ ହୁଏତ ଆଗଭଳି ନହୋଇ ପାରେ କିନ୍ତୁ ମା'ଙ୍କ ଆଗମନରେ ସମାନ ଖୁସି ଓ ଆକର୍ଷଣ ରହିବ । ପୂଜାରେ ଆପଣମାନଙ୍କ ପାଇଁ ମୋର ଏ ସ୍ୱତନ୍ତ୍ର ଉପହାର ।
ଭୁବନେଶ୍ୱର, ଅକ୍ଟୋବର ୨୪(ଲୋକାଲ ୱାୟାର): ସବୁବେଳେ ଚର୍ଚ୍ଚାରେ ରହି ଆସିଛନ୍ତି ଓଲିଉଡ କୁଇନ୍ ବର୍ଷା ପ୍ରିୟଦର୍ଶିନୀ ।
ଦଶହରା ଉପଲକ୍ଷେ ତାଙ୍କ ଅଭିନୀତ ଓ ପରିକଳ୍ପିତ ୪ମିନିଟ୍ ୪୩ ସେକେଣ୍ଡ ଅବଧିର ମୁ୍ୟଜିକ୍ ଭିଡିଓ 'ଐଗିରି ନନ୍ଦିନୀ' ରିଲିଜ୍ କରିଛନ୍ତି ।
ଏହାକୁ ନେଇ ବର୍ଷା କହିଛନ୍ତି, ମୁଁ ଅତ୍ୟନ୍ତ ଖୁସି । ଯଦିଓ ଏହି କାର୍ଯ୍ୟ ପଛରେ ଥିବା ପରିକଳ୍ପନା ମୋର ନିଜର ଥିଲା କିନ୍ତୁ ପ୍ରତିଭାବାନ ଏବଂ ଉଦୀୟମାନ ବ୍ୟକ୍ତି ବିଶେଷଙ୍କ ଗୋଟିଏ ସମ୍ପୂର୍ଣ୍ଣ ଟିମ୍ ସାହାଯ୍ୟରେ ଏହା ଫଳପ୍ରଦ ହୋଇପାରିଥିଲା ।
ଚମକ୍ରାର ସଙ୍ଗୀତ ପାଇଁ ପ୍ରେମ୍ ଆନନ୍ଦ ଭାଇଙ୍କୁ ଏବଂ ବିସ୍ମୟକର ଗୀତ ପାଇଁ ବିଜୟ ମଲ୍ଲ ସାରଙ୍କୁ ଧନ୍ୟବାଦ ଦେବାକୁ ଚାହେଁ ।
ପ୍ରିୟ ଅନନ୍ୟା ଶ୍ରୀତମ୍ ନନ୍ଦ ମହିଳା ପ୍ଲେବ୍ୟାକ୍ ଗାୟିକା ଭାବେ ନିଜର ସୁନ୍ଦର ସ୍ୱର ଦେଇ ଆମକୁ ଅନୁଗ୍ରହ କରିଥିଲେ ।
ଡ. ପ୍ରତିଭା ରାୟ, ଡା. ସରୋଜିନୀ ଷଡ଼ଙ୍ଗୀ, ଗୀତା ପଟ୍ଟନାୟକ, ସ୍ୱୀକୃତି ପଟ୍ଟନାୟକ, ସାଇନା ସାଲୋନିକା ଆପଣମାନେ ହେଉଛନ୍ତି ବାସ୍ତବ ଜୀବନର ହିରୋ ।
ନିଜ ବ୍ୟସ୍ତ ବହୁଳ ଜୀବନରୁ ସମୟ ବାହାର କରି ଏହି କାର୍ଯ୍ୟକୁ ଅଧିକ ଶକ୍ତିଶାଳୀ କରିଥିବାରୁ ମୋର ଅଶେଷ କୃତଜ୍ଞତା । ଆପଣମାନେ ଆମ ସମସ୍ତଙ୍କ ପାଇଁ ପ୍ରେରଣାର ଉତ୍ସ ।
ପ୍ରିୟ ଆୟୂଷୀ ପ୍ରିୟଦର୍ଶିନୀଙ୍କୁ ଧନ୍ୟବାଦ ଦେବି, କାରଣ ମୁଁ ପ୍ରଥମ ଥର ପରଦାରେ ତୁମ ସହିତ ସ୍କ୍ରିନ୍ ଶେୟାର କଲି ।
ପ୍ରିୟ ଏଲିନା ଦାସ, ଲିପ୍ସା ମିଶ୍ର, ସୂର୍ଯ୍ୟମୟୀ ମହାପାତ୍ର, ଅପସରା, ଆଦ୍ୟାଶା, କୁମୁଦିନୀଙ୍କ ଚମକ୍ରାର ପ୍ରଦର୍ଶନ ଏହାକୁ ଆହୁରି ଆକର୍ଷଣୀୟ କରିଛି ।
ମୋର ପରିକଳ୍ପନାକୁ ରୂପ ଦେଇଥିବା ସୁଧାକର ବସନ୍ତଙ୍କୁ ସ୍ୱତନ୍ତ୍ର ଭାବେ ଧନ୍ୟବାଦ ଦେଉଛି । ବାକି ମେକଅପଠୁ ସୁଟିଂ ସେଟ୍ ପର୍ଯ୍ୟନ୍ତ ପୂରା ଟିମକୁ ଧନ୍ୟବାଦ ଜଣାଉଛି ।
ବର୍ଷା କହିଛନ୍ତି, ପାର୍ବଣରେ ଦେବୀ ଉପାସନା ହିଁ ଯଥେଷ୍ଟ ନୁହେଁ । ଦେବୀଙ୍କ ପ୍ରତି ଏହି ସମ୍ମାନବୋଧକୁ ନିଜ ଜୀବନରେ ସାମିଲ କରନ୍ତୁ । ଗୋଟିଏ ଦିନ ନୁହେଁ, ସବୁଦିନ ଦିଅନ୍ତୁ ସମ୍ମାନ ।
କାରଣ ଯେଉଁଠି ନାରୀଶକ୍ତିକୁ ସମ୍ମାନ ଦିଆଯାଏ ସେହି ସମାଜ ସୁରକ୍ଷିତ ରୁହେ । ଏହି ପାର୍ବଣରେ ପରିବାରରୁ ହେଉ ଗୋଟିଏ ନୂଆ ଆରମ୍ଭ ।
ଭୁବନେଶ୍ୱର, ଅକ୍ଟୋବର ୨୪(ଲୋକାଲ ୱାୟାର): ପାର୍ବଣରେ ମା'ଙ୍କ ଆଗମନ । ଶାରଦୀୟ ପୂଜାର ଶୁଭାରମ୍ଭ । ଅଧର୍ମ ଉପରେ ଧର୍ମର ବିଜୟ ।
ଅନ୍ୟାୟ, ଅନୀତି ଉପରେ ନ୍ୟାୟ ଓ ନୀତିର ପ୍ରତିଷ୍ଠା । ମା' ଆସିଛନ୍ତି ଧରାପୃଷ୍ଠକୁ । ମହାମାରୀ କୋଭିଡର ଆତଙ୍କ, ତା'ଭିତରେ ପୂଜାର ପରିବେଶ ।
ସମସ୍ତେ ମା'ଙ୍କ ଶରଣାପନ୍ନ ହୋଇ ତାଙ୍କର ଆରାଧନାରେ ଲାଗିଥିଲାବେଳେ ପଛରେ ପଡ଼ି ନାହାନ୍ତି ଓଲିଉଡର ଆଗଧାଡ଼ିର କିଛି ନାୟିକା । ସେମାନେ ମା'ଙ୍କ ବେଶରେ, ରୂପରେ ସଜେଇ ହୋଇ ମା'ଙ୍କୁ ସ୍ମରଣ କରିଛନ୍ତି ।
ନିଜ ନିଜର ଫଟୋକୁ ସୋସିଆଲ୍ ମିଡିଆରେ ଶେୟାର କରି ଶୁଭେଚ୍ଛୁ, ପ୍ରଶଂସକ ଓ ଦର୍ଶକଙ୍କୁ ଦଶହରା ପର୍ବର ହାର୍ଦ୍ଦିକ ଅଭିନନ୍ଦନ ଜଣାଇଛନ୍ତି ।
ସେହି ନାୟିକାମାନଙ୍କ ଭିତରେ ରହିଛନ୍ତି, ଦେବଯାନୀ ଦେଘୁରିଆ, ଶିବାନୀ ସଙ୍ଗୀତା, ଲିପ୍ସା ମିଶ୍ର, ଅରୁନ୍ଧତୀ ଦେବୀକା, ଅର୍ଚ୍ଚିତା ମହାନ୍ତି, ହିତୈଷା ହାପି, ସୂର୍ଯ୍ୟମୟୀ ମହାପାତ୍ର ଏବଂ ଅର୍ଚ୍ଚିତା ସାହୁ ।
ଏହି ନାୟିକାମାନଙ୍କ ମଧ୍ୟରେ କିଏ ମା'ଙ୍କ ରୂପ ଧାରଣ କରିଛି ତ ଆଉ କିଏ ସେହିଭଳି ସଜେଇ ହୋଇ ପୂଜାଅର୍ଚ୍ଚନାରେ ମାତିଛି ।
ସମସ୍ତେ ଗୋଟିଏ କଥା କହିଛନ୍ତି, ଦୁର୍ଗା ମା' ଆପଣ ସମସ୍ତଙ୍କୁ ସଦବୁଦ୍ଧି ଦିଅନ୍ତୁ ଏବଂ ଆପଣ ଓ ଆପଣଙ୍କ ପରିବାରର ସମସ୍ତଙ୍କ ଜୀବନ ଆଲୋକିତ କରି ଦିଅନ୍ତୁ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
